Suresh 92 Views
కెరీర్‌లో చిరస్మరణీయమైన సిరీస్‌: రికీ పాంటింగ్‌
ముంబయి: భారత్‌తో 16 సంవత్సరాల క్రితంఆడిన టెస్ట్‌ సిరీస్‌ తన కెరీర్‌లో చిరస్మర ణీయమైనదిగా మాజీ కెప్టెన్‌ రికీ పాంటింగ్‌ పేర్కొన్నాడు. కాగా 2001లో ఇరు జట్ల మధ్య జరిగిన ఆ దైపాక్షిక టెస్ట్‌ సిరీస్‌ తన కెరీర్‌లోనే ఎంతో మెరుగైనదిగాపాంటింగ్‌ స్పష్టం చేశాడు.ఆ సిరీస్‌లో తాము ఓడినప్పటికి క్రికెట్‌ ఏ స్థాయిలో ఉండాలో అదే తరహాలో ఆ సిరీస్‌ జరిగిందన్నాడు.అయితే ఇందులో ప్రత్యేకంగా కోల్‌కతా నగరంలోని ఈడెన్‌ గార్డెన్‌లో జరిగిన టెస్ట్‌ మ్యాచ్‌ మాత్రం సిరీస్‌కే హైలైట్‌ అని పాంటింగ్‌ వివరించాడు.ఆ మ్యాచ్‌ తొలి ఇన్నింగ్స్‌లో తాము భారీ ఇన్నింగ్స్‌ చేసి భారత్‌ను ఫాలో ఆన్‌లోకి నెట్టినా,ఆ తరువాత ఆ జట్టు పుంజుకున్న తీరును ఆయన కొనియాడాడు.కాగా రెండవ ఇన్నింగ్స్‌లో లక్ష్మణ్‌ చేసిన 280 పరుగులు,ద్రవిడ్‌ చేసిన 180 పరుగులు భారత్‌ విజయంలో కీలక పాత్ర పోషించాయన్నాడు.ఆ తరువాత చెన్నెలో చిదంబరం స్టేడియంలో జరిగిన మూడవ టెస్ట్‌ కూడా ఎంతో ఆసక్తిని రేపిందని తన గత జ్ఞాపకాలను పాంటింగ్‌ గుర్తు చేసుకున్నాడు.ఈ మ్యాచ్‌లో గంగూలీ నేతృత్వంలోని టీమిండియా మరుపురాని విజయాన్ని కైవసం చేసుకుని సిరీస్‌ను 2-1తో గెలుచుకుందన్నాడు.ఈ సిరీస్‌ ముంబైలో జరిగిన తొలిటెస్ట్‌లో 10 వికెట్లతో ఆస్ట్రేలియా విజయం సాధించిన తరువాత టీమిండియా పుంజుకున్న విధానం తన క్రికెట్‌ కెరీర్‌లోనే అరుదైన సిరీస్‌గా పాంటింగ్‌ పేర్కొన్నాడు.